CELEX: 62015TN0224
Language: fi
Date: 2015-05-06 00:00:00
Title: Asia T-224/15: Kanne 6.5.2015 – Cofely Solelec ym. v. parlamentti

22.6.2015   
            
            
               FI
            
            
               Euroopan unionin virallinen lehti
            
            
               C 205/41
            
         Kanne 6.5.2015 – Cofely Solelec ym. v. parlamentti
   (Asia T-224/15)
   (2015/C 205/55)
   Oikeudenkäyntikieli: ranska
   
      Asianosaiset
   
   
      Kantajat: Cofely Solelec (Esch-sur-Alzette, Luxemburg), Mannelli & Associés SA (Bertrange, Luxemburg) ja Cofely Fabricom (Bryssel, Belgia) (edustaja: asianajaja S. Marx)
   
      Vastaaja: Euroopan parlamentti
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan Euroopan parlamentin, infrastruktuurin ja logistiikan pääosaston 27.4.2015 päivätyn päätöksen nro 103299, jolla se hylkäsi tarjouspyynnön viite INLO – D – UPIL – T – 14 – AO4, joka koskee Luxemburgissa sijaitsevan Konrad Adenauer -rakennuksen laajennus- ja uudistushanketta, yhteydessä kantajapuolen erän 75 ”Sähköt – vahvavirrat” osalta 29.9.2014 jättämän tarjouksen ja kumoamaan päätöksen, jolla kyseinen urakka päätettiin antaa toiselle tarjoajalle
            
         
               —
            
            
               velvoittamaan esittämään seuraavat asiakirjat:
               
                           —
                        
                        
                           arviointikomitean kertomus, johon vastaaja viittasi 27.2.2015 päivätyssä ilmoituksessa nro 101690 ja
                        
                     
                           —
                        
                        
                           hankinta-asiakirjat, joissa parlamentin ja tarjoajien väliset yhteydenotot on säilytetty hankinta-asiakirjojen yhteydessä unionin yleiseen talousarvioon sovellettavista varainhoitosäännöistä 25.10.2012 annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä ja neuvoston asetuksen (EY, Euratom) N:o 1605/2002 kumoamisesta 29.10.2012 annetun komission delegoidun asetuksen (EU) N:o 1268/2012 160 artiklan 4 kohdan mukaisesti
                        
                     
         
               —
            
            
               velvoittamaan vastaajan korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kahteen kanneperusteeseen.
   
               1)
            
            
               Ensimmäinen kanneperuste, joka perustuu valintaperusteiden ja tarkemmin sanottuna rahoitukselliseen ja taloudelliseen tilanteeseen liittyvien perusteiden ja teknistä ja ammatillista pätevyyttä koskevien perusteiden noudattamatta jättämiseen
            
         
               2)
            
            
               Toinen kanneperuste, joka perustuu hankintasopimusten tekoperusteiden noudattamatta jättämiseen. Kantajat lausuvat, että koska näyttää siltä, että tarjouskilpailun voittajan tarjous oli muiden tarjoajien esittämiin tarjouksiin verrattuna poikkeuksellisen alhainen, vastaajan olisi pitänyt hylätä tarjous ja antaa urakka kantajille.